เปิดจดหมาย แจ็ก หม่า วางมือจริง ในอีก 12 เดือน
ข่าวจากบริษัทอาลีบาบา วันที่ 10 กันยายน 2018 ประกาศว่า แจ็ก หม่า จะออกจากตำแหน่ง Executive Chairman ในอีก 12 เดือนข้างหน้า นั่นหมายความว่า สิ่งที่เกิดขึ้นจะเป็นไปตามที่เขาให้สัมภาษณ์ว่าเขาจะเกษียณอายุก่อน บิล เกตส์ โดยเขาจะเกษียณอายุตอน 55 ปี ในขณะที่ บิล เกตส์ เกษียณอายุตอน 58 ปี  โดยบุคคลที่มาเป็น Executive Chairman ต่อจาก แจ็ก หม่า ก็คือ Daniel Zhang
10 ก.ย. 2561

เปิดจดหมาย แจ็ก หม่า วางมือจริง ในอีก 12 เดือน / โดย ลงทุนแมน
จดหมายนี้อาจทำให้ชาวอาลีบาบาน้ำตาซึม เพราะซึ้งมาก
เรื่องนี้เป็นกรณีศึกษาให้เราได้เป็นอย่างดีในเรื่ององค์กร
ถ้าเราสำเร็จแล้ว การเปลี่ยนผ่านอำนาจไปสู่คนรุ่นใหม่
เป็นสิ่งที่จะต้องเกิดขึ้นในวันหนึ่ง
และเรื่องนี้กำลังจะเกิดขึ้นกับ แจ็ก หม่า
ข่าวจากบริษัทอาลีบาบา วันที่ 10 กันยายน 2018 ประกาศว่า
แจ็ก หม่า จะออกจากตำแหน่ง Executive Chairman ในอีก 12 เดือนข้างหน้า
นั่นหมายความว่า สิ่งที่เกิดขึ้นจะเป็นไปตามที่เขาให้สัมภาษณ์ว่าเขาจะเกษียณอายุก่อน บิล เกตส์
โดยเขาจะเกษียณอายุตอน 55 ปี ในขณะที่ บิล เกตส์ เกษียณอายุตอน 58 ปี
โดยบุคคลที่มาเป็น Executive Chairman ต่อจาก แจ็ก หม่า ก็คือ Daniel Zhang
อย่างไรก็ตาม แจ็ก หม่า จะเป็นกรรมการของบริษัทจนถึง ปี 2020 หรือ อีก 2 ปี
และ แจ็กหม่าจะเป็นหุ้นส่วน ของอาลีบาบา ตลอดชีวิต
นี่คือจดหมายที่ แจ็ก หม่า เขียนประกาศในเรื่องนี้ ลงทุนแมนสรุปมาให้
เรียน ลูกค้าของอาลีบาบา ชาวอาลีบาบา และ ผู้ถือหุ้นทุกคน
วันนี้เป็นวันที่ครบรอบ 19 ปีของอาลีบาบา
ผมยินดีที่จะบอกข่าวว่า อีกหนึ่งปีนับจากนี้ คือวันที่ 10 กันยายน 2019 ซึ่งเป็นวันที่ครอบรอบ 20 ปีของอาลีบาบา
Daniel Zhang จะดำรงตำแหน่งประธานบริษัทต่อจากผม
ในช่วงเวลาที่เหลืออีก 12 เดือน ผมกับ Daniel จะทำงานด้วยกันอย่างใกล้ชิด เพื่อให้การเปลี่ยนผ่านเป็นไปอย่างราบรื่นที่สุด
หลังจากนั้นผมจะเป็นกรรมการบริษัทของอาลีบาบา ไปจนถึงการประชุมผู้ถือหุ้นในปี 2020
ผมใช้ความคิดและการเตรียมการนี้มาแล้วกว่าสิบปี
ผมยินดีที่จะประกาศแผนนี้วันนี้ ซึ่งต้องขอขอบคุณ หุ้นส่วนของอาลีบาบา และกรรมการบริษัททุกคน
รวมถึงขอบคุณเพื่อนร่วมงานและครอบครัว ที่ให้การสนับสนุนใน 19 ปีที่ผ่านมา
ในการเปลี่ยนผ่านครั้งนี้จะแสดงให้เห็นว่าบริษัทอาลีบาบาจะก้าวเข้าไปสู่ยุคใหม่ที่จากเดิมพึ่งพาเพียงแค่คนเดียว ไปสู่ ระบบองค์กรที่ดีเยี่ยม และ วัฒนธรรมของการพัฒนาคนเก่ง
เมื่อบริษัทอาลีบาบาก่อตั้งปี 1999 เป้าหมายของเราคือการสร้างบริษัทที่จะทำให้ประเทศจีนและโลกภูมิใจ และบริษัทนี้จะข้ามผ่าน 3 ศตรววรษ หรือมีอายุ 102 ปี
อาลีบาบาที่ยั่งยืนต้องมาจากวัฒนธรรม และแนวคิดที่ยึดกับวัฒนธรรมองค์กร ในการพัฒนาคนที่มีความสามารถ ไม่มีบริษัทไหนที่จะยึดติดกับแค่ผู้ที่ก่อตั้ง
เนื่องจากข้อจำกัดของร่างกาย ที่จะต้องพึ่งพา ความสามารถ และ พลังงาน แค่คนเดียว ไม่มีใครที่สามารถรับผิดชอบเป็นประธานบริษัทหรือ CEO ของบริษัทได้ตลอดไป
ผมเคยเป็นครูมาก่อน ผมรู้สึกภูมิใจในสิ่งที่เราได้ทำมา ครูทุกคนต้องการให้ลูกศิษย์เก่งกว่าตัวเองอยู่เสมอ ดังนั้นความรับผิดชอบที่ผมและบริษัทจะต้องทำก็คือ ให้คนหนุ่มสาว ที่มีความสามารถ ได้เป็นผู้นำในองค์กร
จริงๆแล้วผมออกจากตำแหน่ง CEO มาตั้งแต่ปี 2013 แล้ว และบริษัทก็ดำเนินมาได้อย่างราบรื่นใน 5 ปีที่ผ่านมา
Daniel ทำงานกับอาลีบาบามาแล้ว 11 ปี ตั้งแต่เขาเป็น CEO ในปี 2013 เขาได้แสดงให้เห็นถึงความสามารถของเขาที่ดีเยี่ยม
ผลการดำเนินงานของอาลีบาบาเติบโตติดต่อกัน 13 ไตรมาส จน China's business news ได้ให้เขาเป็น CEO อันดับ 1 ในปี 2018
สำหรับตัวผมเอง ผมมีความฝันอีกมากที่อยากทำ
ใครที่รู้จักผม จะรู้ว่าผมเป็นคนที่ไม่นั่งอยู่เฉยๆ
ผมวางแผนที่จะเป็นหุ้นส่วนกับอาลีบาบาต่อไป แต่ ผมก็อยากกลับไปทำงานด้านการศึกษา ซึ่งเป็นสิ่งที่ผมรักที่จะทำ
สุดท้ายนี้ มีสิ่งหนึ่งที่ผมจะให้สัญญากับทุกคนก็คือ..
ที่ผ่านมาอาลีบาบาไม่ได้เป็นของ แจ็ก หม่า
แต่ต่อจากนี้ แจ็ก หม่า จะเป็นของ อาลีบาบา ตลอดไป..
แจ็ก หม่า
10 กันยายน 2018
----------------------
ครั้งแรกของประเทศไทย กับแพลตฟอร์ม #SocialKnowledge ที่เชื่อมโยงความคิดดีๆ ของทุกคนเข้าด้วยกัน แอปพลิเคชันนี้ชื่อ "blockdit" โหลดได้ที่
iOS: 
Android: 
ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-5.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
Reference